CELEX: 31988R3720
Language: el
Date: 1988-11-28 00:00:00
Title: Κανονισμός (ΕΟΚ) αριθ. 3720/88 του Συμβουλίου της 28ης Νοεμβρίου 1988 για την παράταση του προσωρινού δασμού αντιντάμπινγκ που επιβάλλεται στις εισαγωγές θειικού χαλκού, καταγωγής Βουλγαρίας και Σοβιετικής Ένωσης

Avis juridique important

|

31988R3720

Κανονισμός (ΕΟΚ) αριθ. 3720/88 του Συμβουλίου της 28ης Νοεμβρίου 1988 για την παράταση του προσωρινού δασμού αντιντάμπινγκ που επιβάλλεται στις εισαγωγές θειικού χαλκού, καταγωγής Βουλγαρίας και Σοβιετικής Ένωσης  

Επίσημη Εφημερίδα αριθ. L 326 της 30/11/1988 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 3720/88 ΤΟΥ ΣΥΜΒΟΥΛΙΟΥ  της 28ης Νοεμβρίου 1988  για την παράταση του προσωρινού δασμού αντιντάμπινγκ που επιβάλλεται στις εισαγωγές θειικού χαλκού, καταγωγής Βουλγαρίας και Σοβιετικής Ένωσης  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 11 παράγραφος 5,  την πρόταση της Επιτροπής,  Εκτιμώντας:  ότι, με τον κανονισμό (ΕΟΚ) αριθ. 2386/88 (2), η Επιτροπή επέβαλε προσωρινό δασμό αντιντάμπινγκ στις εισαγωγές θειικού χαλκού, καταγωγής Βουλγαρίας και Σοβιετικής Ένωσης·  ότι η εξέταση των πραγματικών γεγονότων δεν έχει ακόμα ολοκληρωθεί και ότι η Επιτροπή γνωστοποίησε, ως εκ τούτου, στους ενδιαφερόμενους βούλγαρους και ρώσους εξαγωγείς την πρόθεσή της να παρατείνει την παράταση του προσωρινού δασμού αντιντάμπινγκ για μία νέα περίοδο που δεν θα υπερβαίνει τους δύο μήνες· ότι οι εξαγωγείς αυτοί δεν διατύπωσαν αντιρρήσεις,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο προσωρινός δασμός αντιντάμπινγκ που επιβάλλεται με τον κανονισμό (ΕΟΚ) αριθ. 2386/88 στις εισαγωγές θειικού χαλκού, καταγωγής Βουλγαρίας και Σοβιετικής Ένωσης, παρατείνεται για μια περίοδο που δεν θα υπερβαίνει τους δύο μήνες.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Με την επιφύλαξη του άρθρου 11 του κανονισμού (ΕΟΚ) αριθ. 2423/88 και κάθε άλλης απόφασης του Συμβουλίου, εφαρμόζεται μέχρις ότου αρχίσει να ισχύει πράξη του Συμβουλίου για τη θέσπιση οριστικών μέτρων, αλλά το αργότερο μέχρι το τέλος χρονικής περιόδου δύο μηνών που αρχίζει στις 30 Νοεμβρίου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Νοεμβρίου 1988.  Για το Συμβούλιο  Ο Πρόεδρος  Γ. ΠΟΤΤΑΚΗΣ  (1) ΕΕ αριθ. L 209 της 2. 8. 1988, σ. 1.  (2) ΕΕ αριθ. L 205 της 30. 7. 1988, σ. 68.